defensiv
Store norske leksikon,Ordforklaringer,Fremmedord og lånord
Adjektivet defensiv betyr forsvarspreget. Noe defensivt går ut på å forsvare. Det motsatte er offensiv. Defensive våpen er våpen som brukes til å forsvare seg.
I overført betydning betyr defensiv passiv eller forsiktig. Hvis man er defensiv i en debatt, betyr det at man er forsiktig og ikke argumenterer aggressivt.Innen økonomi er en defensiv aksje en aksje som er stabil, eller lite utsatt for konjunktursvingninger. Se konjunktur.Substantivet defensiv brukes i uttrykket på defensiven. Å være på defensiven betyr at man er i forsvarsposisjon eller i en situasjon hvor man må forsvare seg. Les mer i Store norske leksikon fremmedord